โบรกเกอร์สาวจากคดีโอนหุ้น “เสี่ยชูวงษ์” เข้ามอบตัว พร้อมปฏิเสธทุกข้อกล่าวหา
โบรกเกอร์สาวและมารดาจากคดีโอนหุ้น “เสี่ยชูวงษ์” เข้ามอบตัวแล้วเช้านี้ พร้อมปฏิเสธทุกข้อกล่าวหา
26 ส.ค. 2558

ผู้สื่อข่าวรายงานว่า เมื่อเวลา 09.30 น. ของวันนี้ (26 ส.ค.) น.ส.อุรชา หรือ ป้อนข้าว วชิรกุลฑล อายุ 26 ปี โบรกเกอร์สาว ผู้ต้องหาตามหมายจับอาญากรุงเทพใต้ ที่ จ.562/2558 ลงวันที่ 24 สิงหาคม 2558 ข้อหาร่วมกันลักทรัพย์และร่วมกันปลอมและใช้เอกสารสิทธิปลอมโดยประการที่น่าจะก่อให้เกิดความเสียหายแก่ผู้อื่นหรือประชาชน
พร้อมทั้ง น.ส.ศรีธรา พรหมา อายุ 52 ปี มารดา น.ส.อุรชา ผู้ต้องหาตามหมายจับศาลอาญากรุงเทพใต้ ที่ จ.561/2558 ลงวันที่ 24 สิงหาคม 2558 ข้อหาร่วมกันลักทรัพย์ หรือรับของโจร กรณีการโอนหุ้นของนายชูวงษ์ แซ่ตั๊ง นักธุรกิจรับเหมาก่อสร้างรายใหญ่ เดินทางเข้ามอบตัวกับ พ.ต.อ.ประเสริฐ พัฒนาดี รอง ผบก.ป.โดยทั้งคู่ให้การปฏิเสธตลอดข้อกล่าวหา โดยพนักงานสอบสวนได้นำตัวไปสอบปากคำและทำประวัติทะเบียนอาชญากร ก่อนนำตัวส่งศาลต่อไป